Document ID: 32014R0887

KOMISIJOS ĮGYVENDINIMO REGLAMENTAS (ES) Nr. 887/2014
2014 m. rugpjūčio 14 d.
dėl Europos vynuogynų statistikos perdavimo pagal Europos Parlamento ir Tarybos reglamentą (ES) Nr. 1337/2011 techninio formato
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2011 m. gruodžio 13 d. Europos Parlamento ir Tarybos reglamentą (ES) Nr. 1337/2011 dėl Europos daugiamečių augalų statistikos (1), ypač į jo 8 straipsnio 2 dalį,
kadangi:
(1)
Reglamentu (ES) Nr. 1337/2011 nustatyta palyginamos Europos daugiamečių augalų statistikos rengimo sistema;
(2)
reikėtų tiksliai nustatyti vynuogynų statistinių duomenų perdavimo struktūrą ir keitimosi jais standartą;
(3)
šiame reglamente nustatytos priemonės atitinka Žemės ūkio statistinių duomenų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Valstybės narės siunčia vynuogynų statistinius duomenis, nurodytus Reglamento (ES) Nr. 1337/2011 II priede, laikydamosi struktūros, nustatytos SDMX duomenų struktūros apibrėžtyse. Jos siunčia duomenis Europos Komisijai (Eurostatui) naudodamos vieno langelio sistemą arba užtikrina prieigą prie duomenų, kad Europos Komisija (Eurostatas), naudodama vieno langelio sistemą, galėtų juos išgauti.
2 straipsnis
Europos Komisijai (Eurostatui) siunčiamų vynuogynų statistinių duomenų struktūra nustatyta priede.
3 straipsnis
Pateikiami visų atskirų privalomų kintamųjų ir visų suvestinių rodiklių duomenys.
4 straipsnis
Duomenys pateikiami hektarais ir ūkių skaičiais.
5 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. rugpjūčio 14 d.

Labels: 12
19
6